b'\n_START_ARTICLE_\nCaf\xc3\xa8 robust\n_START_SECTION_\nDescripci\xc3\xb3\n_START_PARAGRAPH_\nLa planta t\xc3\xa9 un sistema radicular superficial i creix com un arbre robust o un arbust d\'uns 10 metres d\'alt. Floreix irregularment i les baies triguen de 10 a 11 mesos en madurar, produeix llavors ovals. El seu contingut de cafe\xc3\xafna \xc3\xa9s del 2,7% en canvi arabica en t\xc3\xa9 un 1,5%. Com que \xc3\xa9s menys susceptible a les plagues i malalties, robusta necessita menys herbicides i plaguicides que no pas arabica.\n_START_SECTION_\nDistribuci\xc3\xb3 original\n_START_PARAGRAPH_\nEs va originar en els boscos de l\'Altipl\xc3\xa0 d\'Eti\xc3\xb2pia, Coffea canephora tamb\xc3\xa9 creix espont\xc3\xa0niament a \xc3\x80frica central i occidental. No es va recon\xc3\xa8ixer com una esp\xc3\xa8cie dins el g\xc3\xa8nereCoffea fins al segle XIX, uns cent anys despr\xc3\xa9s de Coffea arabica.\n_START_SECTION_\nGust\n_START_PARAGRAPH_\nUna vegada torrades les llavors, robusta tendeix a donar un gust de terra distintiu, normalment m\xc3\xa9s amarganat que no pas arabica. Aquest gust poder\xc3\xb3s pot ser desitjable en mescles per donar for\xc3\xa7a i acabament, especialment en la cultura del caf\xc3\xa8 a la italiana. A Fran\xc3\xa7a les mescles amb al voltant d\'un 70% de robusta i el 30% d\'arabica es venen sota el nom de "caf\xc3\xa8 tradicional".'